Alisson Becker

**Alisson Ramses Becker** (lindur më 2 tetor 1992), i njohur si **Alisson Becker** () ose thjesht **Alisson**, është një futbollist profesionist brazilian i cili luan si portier me klubin anglez Liverpool dhe kombëtaren braziliane. Ai është vlerësuar për pritjet vendimtare dhe akrobatike, si dhe konsiderohet gjerësisht si një nga portierët më të mirë të botës, dhe nga disa si një nga pritësit më të mirë në Premier Ligë.

Alisson filloi karrierën e tij te Internacional ku luajti më shumë se 100 ndeshje dhe fitoi Campeonato Gaúcho në të katër sezonet që luajti me klubin. Në vitin 2016, ai kaloi te Roma për 7.5 milion € ku fillimisht ishte rezerva e Wojciech Szczęsny para se të fitonte vendin e titullarit në sezonin e dytë. Në korrik 2018, Alisson firmosi me Liverpoolin për një shifër fillestare 62.5 milion €, e cila mund të rritej në 72 milion €; një transferim rekord për një portier në atë kohë. Në sezonin e tij të parë në klub ai fitoi Dorezën e Artë të Premier Ligës për numrin më të madh të ndeshjeve pa pësuar gol (21), si dhe mbajti portën e paprekur në finalen e UEFA Ligës së Kampioneve 2019 ku Liverpool fitoi.

Në nivel ndërkombtar, Alisson ka luajtur me ekipet e moshave të Brazilit para se të debutonte me ekipin e parë në vitin 2015. Që atëherë, ai ka përafaqsuar Brazilin në Copa América Centenario 2016 dhe në Kupën e Botës 2018.

## Karriera me klube 
### Internacional 
I lindur në Novo Hamburgo, Rio Grande do Sul, Alisson u bashkua me akademinë e Internacional në vitin 2002, në moshën 10 vjeç. Pasi kaloi të gjithë ekipet e të rinjëve, ai luajti rregullisht me ekipin nën-23, para se të debutonte me ekipin e parë më 17 shkurt 2013 në barazimin 1–1 kundër Cruzeiro-RS në Campeonato Gaúcho ku ai luajti si titullar. Debutimi i tij në Série A erdhi më 25 gusht 2013 në barazimin 3–3 në shtëpi kundër Goiás, ku ai sërisht luajti titullar. Alisson zhvilloi vetëm gjashtë paraqitje në sezonin e tij të parë, duke qëndruar më së shumti si rezervë e vëllait të tij Muriel; ai gjithashtu garoi me Agenor për statusin e portierit të dytë. Ai u bë titullar i padiskutueshëm në vitin e ardhshëm ku arriti të luante 57 ndeshje në të gjitha kompeticionet. Më 4 shkurt 2016, Alisson firmosi një para-kontratë me klubin italian Roma dhe më pas arriti një marrëveshje pesë-vjeçare për 7.5 milion €. Ai luajti ndeshjen e fundit me Internacionalin më 15 maj 2016, duke e mbajtur portën e paprekur në barazimin pa gola kundër Chapecoense. Gjatë katër viteve me ekipin e parë të Internacionalit, Alisson zhvilloi më shumë se 100 ndeshje në të gjitha kompeticionet dhe fitoi titullin Campeonato Gaúcho në çdo sezon.

Ai bëri debutimin e tij zyrtar me klubin më 17 gusht 2016 duke luajtur si titullar në ndeshjen play-off të UEFA Ligës së Kampioneve kundër Portos, por e shpenzoi shumicën e sezonit si rezerva e portierit polak Szczęsny. Ai e mbylli sezonin e parë në kryeqytet me 15 ndeshje, por asnjëra prej tyre nuk ishte në kampionat. Szczęsny u transferua te Juventus në sezonin e ardhshëm, duke bërë që Alisson të merrte fanellën me numrin 1. Ai më vonë tregoi se do të merrte në konsiderate të largohej nga Roma nëse nuk do luante më shpesh.

Alisson më në fund debutoi në Serie A në ndeshjen hapëse të sezonit 2017–18, duke luajtur si titullar në fitoren 1–0 kundër Atalantës në Bergamo. Ai luajti ndeshjen e parë në Derby della Capitale më 18 nëntor ku Roma mposhti rivalët e qytetit Lazion 2–1. Ai u vlerësua për performancat e tij në Ligën e Kampioneve, duke pasur një rol kyç, me ekipin që arriti deri në gjysëm-finale. Ai nuk pësoi asnjë gol në Stadio Olimpico deri në ndeshjen e gjysëm-finales kundër Liverpoolit më 2 maj 2018; pavarësisht se Roma fitoi 4–2, ata u eliminuan me rezultatin e përgjithshëm 7–6.

Alisson u vlerësua edhe për performancat e tij në kampionat gjatë sezonit 2017–18. Ai nuk pësoi gol në 22 ndeshje në të gjitha kompeticionet; ai nuk pësoi gol në 17 ndeshje në Serie A dhe 5 në Ligën e Kampioneve.

### Liverpool
Më 19 korrik 2018, Liverpool konfirmoi zyrtarisht transferimin e Alisson për 66.8 milion £ (72.5 milion €), duke u bërë portieri më i shtrenjtë i historisë, duke kaluar transferimet e Ederson Moraes (më i shtrenjti në paund) dhe Gianluigi Buffon (më i shtrenjti në euro). Megjithatë, ky rekord u thye vetëm katër javë më vonë pas transferimit të portierit spanjoll Kepa Arrizabalaga nga Athletic Bilbao te Çelsi për 71.6 milion £ (80 milion €). Më 10 gusht, klubi konfirmoi në uebfaqen zyrtare se Alisson do të merrte numrin 13 për sezonin 2018–19.

Alisson debutoi zyrtarisht me klubin më 12 gusht në fitoren 4–0 kundër West Ham United në kampionat. Ai nuk pësoi gol as në dy ndeshjet e rradhës kundër Crystal Palace dhe Brighton, duke marrë vlerësime. Në fund të muajit, Alisson ishte një nga katër katër pretendentët për çmimin e portierit më të mirë të Ligës së Kampioneve, duke u renditur i dyti.

Me Alisson në portë, Liverpool nuk humbi plot 20 ndeshje në kampionat të luajtura në shtëpi, duke thyer rekordin e njëjtë të vendosur nga Javier Mascherano. Ai gjithashtu luajti një rol vendimtar në fazën e grupeve të Ligës së Kampioneve, ku pritjet e tij jetike në fitoren 1–0 kundër Napolit lejoi Liverpool të përparonte në raundin e 16-tave.

Më 3 mars 2019, Alisson arriti ndeshjen e 17të pa pësuar gol në Premier Ligë në barazimin pa gola në derbin kundër Evertonit, duke u bërë portieri debutues që arrin më shumë ndeshje pa pësuar gol në Premier Ligë që nga Pepe Reina në sezonin 2005–06. Në fund, Alisson arriti të mbledh 21 ndeshje pa pësuar gol në kampionat, duke fituar edhe Dorezën e Artë të Premier Ligës. Më 1 qershor, në finale kundër Tottenham Hotspur, Alisson e ruajti sërisht portën të paprekur, duke ndihmuar Liverpoolin të fitojë 2–0 dhe të shpallet kampion Evrope për herë të parë pas 14 vitesh.

## Karriera ndërkombëtare 
parapamje|majtas|200px|Alisson në një ndeshje në 2016.
Pas përfaqsoi ekipet nën-17 dhe -20, Alisson u thirr në ekipin e parë nga trajneri Dunga për dy ndeshjet e para të kualifikueseve të Kupës së Botës 2018 kundër Kilit dhe Venezuelës. Ai debutoi në ndeshjen e dytë ndaj Venezuelës më 13 tetor, duke luajtur si titullar në një fitore 3–1 në Castelão.

Më 5 maj 2016, Alisson ishte një nga 23 lojtarët e thirrur të Brazilit për të luajtur në Copa América Centenario. Në ndeshjen e parë të ekipit, një barazim pa gola kundër Ekuadorit, ai devijoi një gjuajtje të Miller Bolaños në portën e tij, duke shkaktuar një autogol, por që më pas u anullua pasi topi kishte dalë jashtë vijave kufizueze më parë. Ai pësoi dy gola në tre ndeshje me Brazilin që u eliminua në fazën e grupeve.

Në maj 2018. Alisson ishte pjesë e listës prej 23 lojtarësh që do të luanin në Kupën e Botës 2018 në Rusi.

Në maj 2019, ai u thirr për të luajtur në Copa América 2019.

## Jeta personale 
Vëllai më i madh i Alisson, Muriel, është gjithashtu futbollist profesionist i cili luan si portier dhe u zhvillua te Internacional. Familja e tyre është me origjinë gjermane.

Alisson është katolik. Ai u martua me Natalia Loewe në vitin 2015 pas tre viteve lidhje. Sëbashku kanë një fëmijë, vajzën Helena të lindur në prill 2017 Në janar 2019, çifti njoftoi se po priste fëmijën e dytë.

Përveç gjuhës së tij amtare portugeze, Alisson flet edhe anglisht.

Në maj 2019, Alisson u bë ambasador i Organizatës Botërore të Shëndetësisë.

## Statistikat e karrierës 
### Klube 
### Kombëtarja 
[parapamje|djathtas|180px|Alisson me Brazilin në [2018 FIFA Kupa e Botës|Kupën e Botës 2018.]]

## Trofe
### Klube
;Internacional
*Campeonato Gaúcho: 2013, 2014, 2015, 2016

### Kombëtarja
;Brazil U23
*Turnamenti Toulon: 2013
*Serie A Ekipi i Vitit: 2017–18
*Doreza e Artë e Premier Ligës: 2018–19

## Referime 
## Lidhje të jashtme 
*Profili te Internacional
*Alisson te Sambafoot.com
*Alisson te Soccerway
*Alisson te National-Football-Teams.com